Nyúl Község Önkormányzata Képviselő-testületének 
2/2023. (II. 28.) önkormányzati rendelete
A 2023. évi igazgatási szünet elrendeléséről
Nyúl Község Önkormányzat Képviselő-testülete a közszolgálati tisztviselőkről szóló 2011. évi CXCIX. törvény 232. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
A rendelet hatálya kiterjed a Nyúli Polgármesteri Hivatalban (a továbbiakban: Hivatal) foglalkoztatott valamennyi köztisztviselőre, közszolgálati ügykezelőre, valamint a Munka Törvénykönyvének hatálya alá tartozó munkavállalóra.
2. §
(1) Nyúl Község Önkormányzat Képviselő-testülete a Hivatal 2023. évi munkarendjében a téli időszakban 2023. december 20-tól december 29-ig igazgatási szünetet rendel el.
(2) Az igazgatási szünet időtartama alatt a feladatellátás folyamatosságának biztosítása érdekében a Hivatal ügyeleti rendben látja el feladatait, azonban az ügyfélfogadás szünetel.
3. §
Ez a rendelet 2023. március 1-jén lép hatályba, és 2024. január 2-án hatályát veszti.



Schmiedt Henrik					Takács Lajos

